text: сарымолдаев ауылдық округі жамбыл облысы меркі ауданындағы әкімшілік бірлік. құрамына сарымолдаев, екпінді, ойтал ауылдары кіреді. орталығы сарымолдаев ауылы. бұрын бұл округ кузьминка ауылдық кеңесі атанды. 1950 жылы ойтал ауылдық кеңесі келіп қосылды. кузьминка болу себебі, кузьмин деген орыс кулагы осы өңірде өмір сүріп мекендеген. соның есімімен аталып келген. революционер, тұрар рысқұловтың серігі, сталиндік репрессияға ұшырап, атылу жазасына кесілген қабылбек сарымолдаевтың туғанына 90 жыл толуы қарсаңында, қазақ кср жоғарғы кеңесі төралқасының 1992 жылғы 19 наурыздағы жарлығымен сарымолдаев ауылдық кеңесі атанды. тұрғыны 10 486 адам (2009). округ аумағында аудандық "меркі тынысы" баспасы, аудандық сот, жолаушылар тасымалдау кәсіпорыны, өрт сөндіру мекемесі, аудандық зейнетақы орталығы, үш орта, бір бастауыш мектеп, бір "болашақ" колледжі, бір мәдениет үйі, екі кітапхана, үш пункт, байланыс бөлімшесі бар.